open-index/open-wikipedia-markdown huggingface dataset:
Stemnemøte

**Stemnemøte** er eit avtalt møte, særleg mellom kjærastepar eller dei som tenkjer på å bli det. Eit stemnemøte går gjerne ut på at ein kjem saman for å bli betre kjend eller bygga opp romantiske kjensler. Andre ord for stemnemøte er **rendezvous** (frå fransk, uttalt /rangdevu/) eller nyare *date* (frå engelsk, uttalt /dejt/).

Stemnemøte kan ha ulike funksjonar i ulike samfunn, men er ofte ein del av det å gjera kur. Ein invitasjon til eller ein avtale om eit slikt møte kan signalisera til partane eller samfunnet rundt at dei ser på kvarandre som moglege partnarar. Eit stemnemøte går gjerne ut på at ein møtest på tomannshand, men ofte med andre menneske i nærleiken, for å bli betre kjend eller bygga opp romantiske kjensler. Ein kan ha stemnemøte i ein heim eller på ein offentleg stad som kafé, restaurant, kino eller utandørs elles. Stemnemøte kan leia til kjærteikn, sex, fast forhold, forloving eller ekteskap, men treng ikkje gjera det.

## Sjå òg
* Speed dating
* Online dating
* Kurtise
* Flørt
* Frieri
* Romantikk
* Forelsking
* One night stand
* Valentinsdag

## Bakgrunnsstoff
*«Stevnemøte under månens skygge», NRK Nyheter, 01.08.2008. Omtale av eit stemnemøte på 1950-talet.

## Kjelder

*«stemnemøte»  og 
*«Derfor forsvinner 'sporenstreks' og 'formiddagsmat'» i NRK Kultur
Finsk Wikipedia

**Finsk Wikipedia** (finsk: *Suomenkielinen Wikipedia*) er eit fritt oppslagsverk på finsk og ein del av Wikipedia–prosjektet.

Finsk Wikipedia vart oppretta 21. februar 2002.

## Kjelder

**Denne artikkelen bygger på «[[:en:Finnish Wikipedia|Finnish Wikipedia]]» frå ,  den 15. oktober 2011.*
Gresk Wikipedia

**Gresk Wikipedia** (gresk: *Ελληνική Βικιπαίδεια*) er eit fritt oppslagsverk på gresk og ein del av Wikipedia–prosjektet.

Gresk Wikipedia vart oppretta 1. desember 2002.

## Kjelder

**Denne artikkelen bygger på «[[:en:Greek Wikipedia|Greek Wikipedia]]» frå , den 15. oktober 2011.*
Dansk Wikipedia

**Dansk Wikipedia** er eit fritt oppslagsverk på dansk og ein del av Wikipedia–prosjektet.

Dansk Wikipedia vart oppretta 1. februar 2002. Dei samarbeidar med Norsk Wikipedia på bokmål og riksmål og Nynorsk Wikipedia i det såkalla Skanwiki-prosjektet der ein mellom anna viser dei andre språka sine utvalde artiklar for kvar veke.

## Kjelder

**Denne artikkelen bygger på «[[:da:Dansk Wikipedia|Dansk Wikipedia]]» frå ,  den 15. oktober 2011.*
Birralee International School

**Birralee International School** er ein engelskspråkleg privatskule i Trondheim. Han blei stifta i 1973. Skulen ligg i Bispegata på Kalvskinnet, og delte lenge bygning med Kalvskinnet skole. Han har også ei ungdomskoleavdeling på Falkenborg i Trondheim. 

Namnet «Birralee» har australsk opphav og tyder 'trygg stad for born'. Skulen har over 240 elever frå meir enn 35 land (2011). Elevane er i alderen 4 til 16 år.

## Bakgrunnsstoff
*Nettstaden til Birralee International School

## Kjelder

**Delar av denne artikkelen bygger på «[[:nb:Birralee International School|Birralee International School]]» frå ,  den 15. oktober 2011.*  
 

*Welcome to the website for Birralee International School Trondheim , birralee.no
*«Welcome to Birralee International School Trondheim» , birralee.no
*«Meet the children» , birralee.no
Bagnes

**Bagnes** er ein kommune i distriktet Entremont i kantonen Valais i Sveits.  Kommunen har  innbyggjarar () og eit areal på . Kommunesenteret ligg 820 meter over havet.

Med eit areal på 282 km² brukte Bagnes å vere den største kommunen i Sveits, fram til Glarus Süd vart skipa i 2011.

Han består av kommunesenteret Le Châble og fleire landsbyar og grender, som Villette, Bruson og vintersportstaden Verbier. 

Reserovaret Lac de Mauvoisin ligg i Bagnes.

Bagnes grensar i sør mot Italia.

## Kjelder

**Denne artikkelen bygger på «[[:en:Bagnes|Bagnes]]» frå ,  den 21. mars 2012.*  
 

## Bakgrunnsstoff
* Offisiell nettstad (fransk)/(engelsk)
* 
*
Orsières

**Orsières** er ein kommune i distriktet Entremont i kantonen Valais i Sveits.  Kommunen har  innbyggjarar () og eit areal på . Kommunesenteret ligg 887 meter over havet.

Kommunen ligg ved foten av Mont Blanc-massivet ved vegen over Store St. Bernhard-passet. Han ligg ved grensa til både Italia i sør og Frankrike i vest og dekkjer dei to dalane Val Ferret og Vallée de Champex. Han består av landsbyen Orsières og tolv grender som Champex, Ferret, Issert, La Fouly og Praz-de-Fort.

## Kjelder

**Denne artikkelen bygger på «[[:en:Orsières|Orsières]]» frå ,  den 21. mars 2012.*  
 

## Bakgrunnsstoff
* Offisiell nettstad (fransk)
Hérémence

**Hérémence** er ein kommune i distriktet Hérens i kantonen Valais i Sveits.  Kommunen har  innbyggjarar ) og eit areal på . Kommunesenteret ligg 1237 meter over havet.

Kommunen ligg i på venstresida av elvane Borgne og Dixence. Landsbyen Hérémence ligg ved samløpet mellom dei to elvane. Han omfattar heile Dixence-dalen, som er ein av sidedalane til Rhônedalen. Kommunen består av landsbyen Hérémence og grendene Ayer, Euseigne, Mâche, Pralong, Riod og Cerise.

## Kjelder

**Denne artikkelen bygger på «[[:en:Hérémence|Hérémence]]» frå ,  den 18. mars 2012.*  
 

## Bakgrunnsstoff
* Offisiell nettstad (fransk)
*
Evolène

**Evolène** er ein kommune i distriktet Hérens i kantonen Valais i Sveits.  Kommunen har  innbyggjarar ) og eit areal på . Kommunesenteret ligg 1371 meter over havet.

Kommunen ligg sør for Sion i Wallis-Alpane og i dalen Val d'Hérens. Evolène er ein av dei største kommunane i Sveits i ustrekning, men har ikkje meir enn kring 1600 innbyggjarar. Dette kjem av dei store urørte naturområda kring Alpane. Det høgaste fjellet i kommunen er Dent Blanche på 4357 meter over havet. På grunn av dei bratte fjella kring kommunen er han utsett for mange naturlege farar, som snøras og aggressiv erosjon. 21. februar 1999 vart Evolène råka av fleire snøras, som tok livet av i alt 12 menneske. Dette kom av at det hadde falle uvanleg mykje snø i Alpane vinteren 1999. 

Kommunen består av fleire nærliggande landsbyar. Den største landsbyen er Evolène, som ligg på eit platå ovanom elva, verna av snøras frå omliggande skog. 

## Kjelder

**Denne artikkelen bygger på «[[:en:Evolène|Evolène]]» frå ,  den 18. mars 2012.*  
 

## Bakgrunnsstoff
* Offisiell nettstad (fransk)
* Offisiell turistnettside (fransk)
* Webkamera (fransk)
* 
* 
*
Anniviers

** Anniviers ** er ein kommune i distriktet Sierre i kantonen Valais i Sveits. Kommunen har  innbyggjarar () og eit areal på . Kommunen, som ligg i den franskspråklege delen av kantonen. Kommunen vart danna 1. januar 2009, då seks folkefattige kommunar i Val d'Anniviers slo seg saman. Kommunesenteret Vissoie ligg 1&nbsp;202 meter over havet.

## Kjelder

* *Denne artikkelen bygger på «[[:en:Anniviers|Anniviers]]» frå ,  den 15. oktober 2011.*
 

## Bakgrunnsstoff

*
Naters

**Naters** er ein kommune i distriktet Brig i kantonen Valais i Sveits.  Kommunen har  innbyggjarar () og eit areal på . Kommunesenteret ligg 673 meter over havet.

Kommunen ligg ved høgrebreidda av elva Rhône kring sideelva Kelchbach. Han dekkjer heile fjellet Natischer mellom Kelchbach og Mass. Han består av landsbyane Naters, Hegdorn, Geimen, Mehlbaum, Rischinen og Blatten.

## Kjelder

**Denne artikkelen bygger på «[[:en:Naters|Naters]]» frå ,  den 21. mars 2012.*  
 

## Bakgrunnsstoff
* Offisiell nettstad (tysk)
Die Welle

***Die Welle*** (på norsk Bølgja) er ein tysk dramafilm frå 2008, regissert av D. Gansel, med Jürgen Vogel, Frederick Lau og Jennifer Ulrich i hovudrollane. Filmen er basert på romanen *The Wave*, som handlar om det sosiale eksperimentet *Den Tredje Bølgja*. Filmen handlar om ein lærar som prøver å overtyda elevane at Tyskland kan faktisk bli eit diktatur att, med å prøva autokrati i praksis. Filmen viser tydeleg konsekvensane med totalitarisme.

## Kjelder
Stongfjorden skule

**Stongfjorden skule** var ein kommunal barneskule i Stongfjorden i Askvoll kommune, skipa i 1918. Skulen vart lagd ned sumaren 2013.

Skulen vart bygd i 1918. I 2008 vart dei tre øvste klassestega flytta til Askvoll. Skulen hadde ni elevar då han vart lagd ned. Stongfjorden barnehage ligg i same bygg.

## Kjelder
*Skular i Askvoll
*Stongfjorden skule

## Fotnotar
Mels

**Mels** er ein kommune i valkrinsen Sarganserland i Seeztal, kantonen St. Gallen i Sveits. Kommunen har  innbyggjarar () og eit areal på . Kommunesenteret ligg i dalen Seeztal, 500 meter over havet. Mels grensar i vest mot kantonen Glarus.

I utstrekning er kommunen den største i kantonen og dekkjer Weisstannendalen go delar av Seeztal. Nordvest for byen ligg Castels og vest for Nidberg ligg Castels festning. Han består av landsbyen Mels, busetnadane Heiligkreuz bei Mels, Plons, Ragnatsch, grendene Butz, St. Martin, Mädris og Tils, og alpebusetnaden Vermol, samt Walser-landsbyane Schwendi og Weisstannen.

Chapfensee er eit vassreservoar i kommunen. 

## Kjelder

**Denne artikkelen bygger på «[[:en:Mels|Mels]]» frå ,  den 19. mars 2012.*  
 

## Bakgrunnsstoff
* Offisiell nettstad (tysk)
Pfäfers

**Pfäfers** er ein kommune i valkrinsen Sarganserland i kantonen St. Gallen i Sveits.  Kommunen har  innbyggjarar () og eit areal på . Kommunesenteret ligg 840 meter over havet. Landsbyane Pfäfers, St. Margrethenberg, Vadura, Valens, Vasön og Vättis ligg alle i kommunen. 

Eit benediktinarkloster vart bygd på staden på 700-talet. Klosteret vart stengt i 1838, og har sidan 1847 vore nytta til psykiatrisk helsepleie.

## Kjelder

**Denne artikkelen bygger på «[[:de:Pfäfers|Pfäfers]]» frå ,  den 16. oktober 2011.*  
 

## Bakgrunnsstoff
*Offisiell nettstad
*Pfäfersordenen
Aud Kari Steinsland

**Aud Kari Steinsland** () er ein norsk lokalpolitikar frå Arbeidarpartiet (Ap). Ho var ordførar i Askvoll i Sogn og Fjordane frå 2004 til 2011. Dimed vart ho den fyrste Ap-ordføraren i kommunen, og den fyrste ordføraren frå eit anna parti enn Senterpartiet (Sp) på 32 år. Ho hadde ikkje sete i kommunestyret før, men hadde politisk erfaring frå Fylkestinget i perioden 1999–2003.

Steinsland er lærar og arbeidde i skulen før ho vart ordførar.

## Kjelder

**Denne artikkelen bygger på «[[:nb:Aud Kari Steinsland|Aud Kari Steinsland]]» frå ,  den 16. oktober 2011.*
Firda Ungdomslag

**Firda Ungdomslag** var eit regionalt ungdomslag som vart skipa i Stryn 7. februar 1896. Det hadde ved starten 17 lokallag i Sunnfjord og Nordfjord. Firda Ungdomslag var ei viktig drivkraft ved oppstarten av Nordfjord Folkemuseum. Laget, og dåverande leiar Ola Sande, spelte òg ei viktig rolle under skipinga av Firda Gymnas i 1922.

Saman med Sunnfjord Ungdomslag, Sogns Ungdomslag og Firda Mållag starta Firda Ungdomslag Firda og Sygna Herbyrge i Strandgaten i Bergen. Dette vart avvikla i 1916. Laga kjøpte i staden Smeby Hotell i same gata. I 1917 starta Firdaheimen og Firdastova.

Firda Ungdomslag arrangerte Firdastemna ved jonsokleite kvart år.

I 1991 slo dei regionale ungdomslaga i Sogn og Fjordane seg saman til Sogn og Fjordane Ungdomslag

## Kjelder
* Per Lothe:Nordfjord Sogelag 80 år i *Årbok for Nordfjord 1988*
* Firda Ungdomslag i NRK Sogn og Fjordane Fylkesleksikon
Distriktet Aarau

**Aarau** er eit forvaltingsdistrikt (*Bezirk*) i kantonen Aargau i det nordlege Sveits. Distriktet har namn etter sitt administrative sentrum, bykommunen Aarau. Aarau dekker eit areal på 104,47&nbsp;km² og hadde 70&nbsp;861 innbyggarar i 2010. Distriktet ligg sør for Jurafjella. Det grensar i vest mot kantonen Solothurn.

Distriktet Aarau omfattar 12 kommunar.

## Kjelder


**Denne artikkelen bygger på «[[:nb:Distriktet Aarau|Distriktet Aarau]]» frå ,  den 16. oktober 2011.*  


## Bakgrunnsstoff
Distriktet Zofingen

**Zofingen** er eit forvaltingsdistrikt (*Bezirk*) i kantonen Aargau i det nordlege Sveits. Distriktet har namn etter bykommunen Zofingen, som er administrativt sentrum for distriktet. Distriktet Zofingen dekker eit areal på 142,01&nbsp;km² og hadde 64&nbsp;746 innbyggarar i 2010. Distriktet grensar i nord mot kantonen Solothurn, i vest mot kantonen Bern og i sør mot kantonen Luzern.

## Kjelder

**Denne artikkelen bygger på «[[:nb:Distriktet Zofingen|Distriktet Zofingen]]» frå ,  den 16. oktober 2011.*
Tettstaden Stongfjorden

**Stongfjorden** er ein tettstad og tidlegare industristad inst i Stongfjorden i Askvoll kommune i Vestland. 

I Stongfjorden ligg Stongfjorden bedehuskapell, Stongfjorden skule og Stongfjorden barnehage.

Den fyrste aluminiumsfrabrikken i Norden, Stangfjorden Elektrokemiske Fabriker, ligg i Stongfjorden og var i drift mellom 1908 og 1945.

## Kjelder
* Stongfjorden
* British Aluminium Company
* 6984 STONGFJORDEN
* Askvoll
Synonymordbok

Ei **synonymordbok** er ein tesaurus som oppgjev synonym (liketydingar) til oppslagsorda. Ei slik ordbok er som regel einspråkleg, men kan forklara ord ved å nemna ord med liknande tyding, eller hjelpa ein brukar til å variera språket ved å føreslå alternative ord.

Tradisjonelt blei synonymordbøker utgjevne på papir med orda sortert alfabetisk eller tematisk. Datateknologi har gjort det mogleg å søka direkte på ord, eller å søka gjennom ei heil ordliste. Kontorpakkar for datamaskinar, som Microsoft Office eller LibreOffice, kan innehalda synonymordbøker.

Ordbøker som ikkje er spesifikke synonymordbøker, som til dømes rettskrivingsordbøker, vil ofte gje synonym til oppslagsorda som del av tydingsforklaringa (definisjonen). *[[Nynorskordboka]]* forklarar til dømes tydinga av ordet «ofte» slik: «mange gonger, til vanleg, hyppig, stadig, tidt». Her er «hyppig», «stadig» og «tidt» synonym til «ofte».

Ordboktypar som er nærskylde synonymordboka er kryssordordbøker og omgrepsordbøker.

## Nokre synonymordbøker
**Norsk**
* Villa Thrap Wahl, *Ord for alle: synonymordbok*, Dreyer, 1965.
* Dag Gundersen, *Norsk synonymordbok*, Kunnskapsforlaget, 1976.
* Herbert Svenkerud, *Cappelens synonymordbok*, Cappelen, 1981.
* Robert Drevon, *Damms synonymordbok*, Damm, 1985.
* Magne Rommetveit, *Synonymordbok med omsetjingar frå bokmål til nynorsk*, NKS-forlaget, 1986.

**Dansk**
* Ulla Albeck, Mikal Rode, Erik Timmermann, *Schultz dansk synonymordbok*, 1997.

**Svensk**
* Alva Strömberg, *Strömbergs synonymordbok: för den som snabbt vill fånga rätta ordet*, Strömberg, 1995.
* Göran Walter, *Bonniers synonymordbok*, A. Bonnier, 2000.
* *Norstedts svenska synonymordbok*, Norstedts ordbok, 2001.
* Lillemor Swedenborg, *Svensk synonymordbok*, Norstedts ordbok, 2003.

**Engelsk**
**[[Roget's Thesaurus]]* (første utgåve av Peter Mark Roget frå 1805)

## Bakgrunnsstoff
**Norsk**
*Magne Rommetveit: ''På godt norsk : synonymordbok for skulen'', NKS-forlaget 1995.
*Bjarne Berulfsen: ''Kryssordbiblioteket: Fremmedord og synonymer'', Kunnskapsforlaget 1999

**Fleirspråklege synonymordbøker**
*sinonimi

**Engelske**
*Søk i Roget's Thesaurus  (1911) ved The ARTFL Project 
*synonym-finder.com
*thesaurus.com
*Wikisaurus på en.wiktionary - den engelskspråklege utgåva av ordboksprosjektet  til Wikimedia

## Kjelder
*Slå opp ord i synonymordboken ved office.microsoft.com
*«synonymordbok» i Henning Bergenholz: ''Norsk leksikografisk ordbok'', s. 244. Universitetsforlaget 1997. ISBN 8200229017 
### Referansar
Loose av The Stooges

«**Loose**» er ein song av rockegruppa The Stooges frå det andre albumet deira *[[Fun House]]* frå 1970. Han har ei enkel gitarlinje som nytta rein vanleg progressjon frå E til G til A, som i mange andre rockesongar. Iggy Pop repeterer vokalen «I'll stick it, deep inside».  

I plateboksen *[[1970: The Complete Fun House Sessions]]* er det 22 opptak av songen. På eit av opptaka kan ein høyre ei stemme som sarkastisk seier at bandet burde ha fylt heile albumet med opptak av «Loose».

Songen har vorte spelt av The Birthday Party og The Blake Babies.

## Kjelder

**Denne artikkelen bygger på «[[:en:Loose (The Stooges song)|Loose (The Stooges song)]]» frå ,  den 16. oktober 2011.*
Stiftelsen Kirkeforskning

**Stiftelsen Kirkeforskning** er ei norsk forskingsstifting som vart oppretta i 1993 av Den norske kyrkja.

Stiftinga driv med forsking og utgreiing på tema knytt til kyrkje, religion og livssyn.

## Bakgrunnsstoff

* Heimeside
Little River på New Zealand

**Little River** er ein busetnad på Bankshalvøya i regionen Canterbury på Sørøya på New Zealand.

## Geografi
Little River ligg om lag 30 minuttar køyretur frå Akaroa på Bankshalvøya, som er eit viktig turistmål på Sørøya, og 45 minuttar med bil frå Christchurch. Busetnaden ligg ved riksvegen State Highway 75, som bind saman Christchurch og Akaroa. Little River er eit populært utgangspunkt for fotturar og mountain biking.

Vegen frå Christchurch ligg i havnivå, men straks etter at han passerer Little River stig han bratt og svingar seg oppetter til toppen av Summit Road. Frå det høgaste punktet, ved Hilltop, er dei fleste av vikene og buktene på halvøya tilgjengelege på like bratte og svingete vegar ned til dei.
 
## Rail Trail
Little River Rail Trail er ein gang- og sykkelsti som opna i 2006, og som for ein stor del følgjer den nedlagde jarnvegslinja *Little River Branch*, ei sidelinje som gjekk til Little River frå linja Southbridge Branch i Lincoln. Dette sidesporet, som vart opna til Little River den 11. mars 1886, la ned passasjertrafikken 14. april 1951, og stogga all trafikk 30. juni 1962. Mellom 1927 og 1934 vart passasjertrafikken på Little River-linja utført med den eksperimentelle og populære batteridrivne linjebussen *Edison battery-electric railcar*, den einaste av den typen som nokon gong vart bygd.

## Historie
I førstninga av 1900-talet var folketalet fleire tusen, og dei fleste var sysselsette innan skog- og landbruk, eller hadde arbeid på sagbruk. 

I dag er folketalet kring 1 000 menneske, og mange har flytta til området for å finna ein meir landleg livsstil.

## Landbruks- og dyreutstilling

I januar kvart år vert det halde landbruks- og dyreutstilling i Little River *(Little River Agricultural and Pastoral Show)*. Denne trekkjer til seg mange tilreisande så vel som utstillarar og deltakarar i hestesporttevlingar, og talrike utstillingar av sauer, kveg, hundetevlingar, heimeindustri, plantar og blomar og matlaging.

## Vassvegar

Little River ligg i ein djup dal, og talrike bekkar og småelver renn saman og dannar elvene Okana og Okuti, som også renn saman før dei munnar ut i  Forsythsjøen (Wairewa). Innsjøen, elvene og bekkane er rike på aure, abbor og ål.

## Kjelder

**Denne artikkelen bygger på «[[:en:Little River, New Zealand|Little River, New Zealand]]» frå ,  den 16. oktober 2011.*  

## Bakgrunnsstoff
* Foto av syklistar utanfor Little River Hotel, 1885
Search and Destroy

«**Search and Destroy**» er ein song av det amerikanske bandet The Stooges, spelt inn for det tredje albumet deira *[[Raw Power]]* (1973). Songaren Iggy Pop sa at han henta tittelen frå ei overskrift i *[[magasinet Time|Time]]* om Vietnamkrigen. I 1997 vart «Search and Destroy» miksa på ny av Iggy Pop og Bruce Dickinson i lag med resten av songane på *Raw Power*. Resultatet var langt meir aggressivt og enkelt enn den originale utgjevinga, som var miksa av David Bowie. I 2004 plasserte *[[Rolling Stone]]* songen på 468. plass på lista deira over dei 500 største songane gjennom tidene, men på den oppdaterte lista frå 2012 var han ute av lista. I 2009 vart songen rangert på 49. plass over dei bete hardrocksongane gjennom tidene av VH1.

## Popkultur
*Songen er nytta i *[[Almost Famous]]*.
*Songen er nytta i *[[The Life Aquatic with Steve Zissou]]*.
*Songen er nytta i sjette sesong av *[[Lost]]* i episoden «The Substitute». 
*Ein coverversjon finst i videospelet *[[Guitar Hero II]]*.
*Tittelen vart nytta som namnet på eit viktig punkmagasin basert i San Francisco seint i 1970-åra. 
*Henry Rollins har ein stor tatovering på ryggen med teksten «Search & Destroy».
*Ein coverversjon av Skunk Anansie er nytta i filmen *[[Sucker Punch]]* (2011). 

## Andre versjonar
*Songen er spelt inn av bandet som Black Light Burns, Cursed, The Dead Boys, Def Leppard, The Dictators, Emanuel, EMF, Everclear, The Hives, LaFaro, Peaches, Pearl Jam med Mudhoney, Radio Birdman, Red Hot Chili Peppers, The Ridge Route Romeos, Rocket from the Tombs, Samiam, Sex Pistols, Shotgun Messiah, Sid Vicious, Skunk Anansie, Soundgarden, Terveet Kädet, Turbonegro, Verdena, Bernie Torme, Government Cheese og You Am I.

## Kjelder

**Denne artikkelen bygger på «[[:en:Search and Destroy (The Stooges song)|Search and Destroy (The Stooges song)]]» frå ,  den 16. oktober 2011.*
Metallic K.O.

***Metallic K.O.*** er eit konsertalbum av det amerikanske rockebandet The Stooges. Originalt skulle albumet bestå av den siste halvdelen av konserten i Michigan Palace i Detroit, den 9. februar 1974—den siste konserten til bandet før gjenforeininga i 2003. Konserten er kjend for at publikum var fiendtleg innstilt, og bandet vart pepra med is, egg, ølboksar og drops, blant andre ting. 

Undersøking av masterteipane og den doble utgåva frå 1988, ***Metallic 2X K.O.*** syner at originalalbumet inneheldt den siste halvdelen av konserten frå 9. februar 1974, og opnar med første halvdel frå ein tidlegare konsert (6. oktober 1973) på same stad. *2X K.O.* består av begge konsertane frå begge kveldane. 

## Innhald

### Metallic 2X K.O. (1988)

#«Heavy Liquid» – (3:24)
#«I Got Nothin'» – (4:29)
#«Rich Bitch» – (11:46)
#«Gimme Danger» – (8:12)
#«Cock in My Pocket» – (7:08)
#«Louie Louie" (Richard Berry) – (3:42)
#«Raw Power» – (5:48)
#«Head On» – (8:31)
#«Gimme Danger» – (7:11)
#«Search and Destroy» – (8:44)
#«Heavy Liquid/I Wanna Be Your Dog» – (9:52)
#«Open Up and Bleed» – (3:52)

## Kjelder

**Denne artikkelen bygger på «[[:en:Metallic K.O.|Metallic K.O.]]» frå ,  den 16. oktober 2011.* 
*** oppgav desse kjeldene:*
Open Up and Bleed

***Open Up and Bleed!*** er eit konsertalbum av Iggy and the Stooges som kom ut i 1995. Albumet vart gjeve ut i to forskjellige versjonar. 

## Innhald
### Versjon 1

### Versjon 2

## Medverkande

*Ron Asheton – Bass, korvokal 
*Scott Asheton – Piano, trommer
*Iggy Pop – Vokal
*James Williamson – Gitar
Live in Detroit av The Stooges

***Live in Detroit*** var eit konsertopptak frå 2003 av bandet The Stooges.

## Innhald

## Bonus: Live In New York

## Kjelder

**Denne artikkelen bygger på «[[:en:Live in Detroit (The Stooges album)|Live in Detroit (The Stooges album)]]» frå ,  den 16. oktober 2011.*
Telluric Chaos

***Telluric Chaos*** er eit konsertalbum av det gjenforeinte Iggy Pop & The Stooges. Opptaket er henta frå den siste konserten av den første japanske turneen deira nokon sinne, som fann stad 22. mars 2004 i Shibuya AX i Tokyo i Japan. Songane er hovudsakleg henta frå dei to første albuma deira (inkludert heile *[[Fun House]]*) og ingen songar frå James Williamson-tida (*[[Raw Power]]*, *[[Kill City]]*). Albumet inneheld òg versjonar av tre songar frå soloalbumet til Iggy Pop frå 2003, *[[Skull Ring]]*, som The Stooges spelte på, samt ein heilt ny song, «My Idea Of Fun», som seinare kom ut på *[[The Weirdness]]* i 2007.

## Innhald

## Kjelder

**Denne artikkelen bygger på «[[:en:Telluric Chaos|Telluric Chaos]]» frå ,  den 16. oktober 2011.* 
*** oppgav desse kjeldene:*
The Weirdness

***The Weirdness*** er det fjerde studioalbumet til det amerikanske rockebandet The Stooges.

Musikarane på albumet bestod av medlemmane Iggy Pop (vokal), Ron Asheton (gitar) og Scott Asheton (trommer)  i lag med det nye medlemmet Mike Watt (bassgitar, tidlegare frå Minutemen) og gjestemusikar Steve Mackay (saksofon, som spelte på albumet deira *[[Fun House]]* i 1970.) Det var det første studioalbumet til bandet sidan *[[Raw Power]]* (1973), og det siste albumet med Ron Asheton, som døydde i 2009.

## Innhald

## Medverkande

; The Stooges

* Iggy Pop – vokal
* Ron Asheton – gitar
* Scott Asheton – trommer
* Mike Watt – bassgitar

; Gjestemusikarar

* Steve Mackay – saksofon
* Brendan Benson – korvokal på «Free & Freaky»

; Produksjon

* Steve Albini – lydteknikar
* Nick Webb – mastering
* Chris Wujek – teknisk assistent
* Rob Vester – assistant lydteknikar
* Henry McGroggan – produksjonskoordinering
* Eric Fischer – produksjonskoordinering
* Sean Mosher-Smith – kunstnarisk leiar og design
* Chapman Baehler – fotografi
* Robert Matheu – fotografi (av The Stooges på konsert i Hammersmith Apollo i London)

## Salslister

## Kjelder

**Denne artikkelen bygger på «[[:en:The Weirdness|The Weirdness]]» frå ,  den 16. oktober 2011.* 
*** oppgav desse kjeldene:*

## Bakgrunnsstoff
*''Secret Plan'' - Iggy & The Stooges spelar inn eit album av Mike Watt
Raw Power Live: In the Hands of the Fans

***Raw Power Live: In the Hands of the Fans*** er eit konsertalbum av Iggy & The Stooges spelt inn under All Tomorrow's Parties Festival den 3. september 2010 ved Kutshers Country Club i Monticello i New York. Det vart gjeve ut samstundes med Record Store Day, 16. april 2011, på 180&nbsp;grams vinyl. Albumet vart sidan gjeve ut på iTunes.

## Innhald

## Kjelder

**Denne artikkelen bygger på «[[:en:Raw Power Live: In the Hands of the Fans|Raw Power Live: In the Hands of the Fans]]» frå ,  den 16. oktober 2011.* 
*** oppgav desse kjeldene:*
*http://www.iggyandthestoogesmusic.com/us/news/raw-power-live-hands-fans-be-released-180-gram-vinyl
Willy Wold

**Willy Arne Wold** () var ein norsk fisketilverkar og -eksportør og senterpartipolitikar frå Værøy.

## Liv
Wold var son til fisketilvirkar og trygdeassistent Nordahl Christensen (1906&ndash;1981) og kona hans Anna Jakobsen (1905&ndash;1966). Etter handelsskule var Wold fiskar frå 1946 til 1953. Der etter dreiv han handel med trelast og byggevarer, samstundes som han var fisketilverkar. Han avslutta byggefirmaet i 1969 og satsa frå kring 1975 også på fiskeeksport.

### Politikk
Wold var varamedlem i Værøy kommunestyre i perioden 1959&ndash;1963, medlem i perioden 1963&ndash;1967, og ordførar i periodane 1967&ndash;1971 og 1975&ndash;1979. Han sat i formannskapet i perioden 1971&ndash;1975.

Han sat i Nordland fylkesting i perioden 1967&ndash;1971.

Wold blei vald inn på Stortinget frå Nordland i 1969 og attvald i 1973. Alle åtte åra på Tinget var han medlem i Sjøfarts- og fiskerikomiteen. Elles var han varamedlem i Valkomiteen og i den andre perioden medlem i Fullmaktskomiteen.

## Kjelder

*
Hans Henrik Wærenskjold

**Hans Henrik Wærenskjold** () var ein norsk bakar, kjøpmann og politikar.

Wærenskjold blei vald inn i Stortinget i 1851 som representant for Holmestrand.

Hans Henrik gifta seg med Olava Lauretiusdatter Falkenberg frå Tønsberg i 1841, og dei hadde fleire barn.

## Referansar
Kill City

***Kill City*** er eit album gjeve ut i 1977 av Stooges-vokalist Iggy Pop og gitarist James Williamson. «Johanna» og «I Got Nothin'» vart begge spelte på konsertar i 1973 og 1974 medan James Williamson var i Stooges. 

## Innspelt
*Kill City* vart spelt inn i 1975 etter at gruppa vart oppløyst. Det skulle vere ein demo som dei skulle gje til plateselskap i håp om få Iggy Pop ein ny platekontrakt. Vokalen hans vart spelt inn i helgene då han fekk permisjon frå mentalsjukehuset han var innlagd på for behandling for det langvarige heroinmisbruket sitt. 

Den originale demo-miksen av albumet frå 1975 er aldri gjeven ut, bortsett frå tre spor som finst på forskjellige samleplater som *A Million in Prizes* og *Original Punks*: «Johanna», «Consolation Prizes» og «Kill City». Desse høyrest markant forskjellige ut frå dei endelege versjonane på albumet, med andre gitarparti og utan saksofon på «Johanna».

## Ny miks i 1977 og utgjeving
Ingen tok imot albumet før i 1977, då soloalbuma til Pop, *[[The Idiot]]* og *[[albumet Lust for Life|Lust for Life]]* gjorde det godt, og James Williamson fekk eit forskot frå Bomp på å gje ut albumet. Noko av midlane vart nytta til å gjere innspelingane ferdig og mikse albumet på ny. 

Pop dukka seinare opp som seg sjølv i *[[Tales from the Crypt]]* og framførte tittelsporet der. 

Masterteipane gjekk tapt kort tid etter at albumet kom ut, så alle nyare CD-utgjevingar er derfor mastra frå den originale grøne vinylen av dårleg kvalitet. Dette er delvis årsaka til den noko grumsete lyden på albumet. 

## Ny miks i 2010
I 2010 miksa James Williamson og lydteknikar Ed Cherney nok ein gong frå dei originale fleirspora. Dette gjorde at det kom enno ein ny versjon av albumet, gjeven ut på Bomp Records den 19. oktober 2010.

## Innhald

## Medvekrande
*Iggy Pop - Vokal
*James Williamson - Gitar
*Scott «Troy» Thurston - Tangentinstrument, bass på «Kill City», «Beyond the Law», «Johanna» og «Night Theme», korvokal, spesialeffektar, munnspel
*Brian Glascock - Trommer, congatrommer, afrikanske trommer, korvokal, guiro
*Steve (From Out of Nowhere) Tranio - Bass på «Sell Your Love», «I Got Nothin'» & «No Sense of Crime»
*Tony «Fox» Sales - Korvokal og bass på «Lucky Monkeys» & «Master Charge»
*Hunt Sales - Korvokal og trommer «Lucky Monkeys» & «Master Charge»
*John «The Rookie» Harden - Saksofon
* Gayna - Korvokal på «Night Theme»

## Kjelder

**Denne artikkelen bygger på «[[:en:Kill City|Kill City]]» frå ,  den 16. oktober 2011.* 
*** oppgav desse kjeldene:*

## Bakgrunnsstoff
*
Songen Lust for Life

«**Lust for Life**» er ein song frå 1977 av Iggy Pop, skriven i lag med David Bowie frå albumet *[[albumet Lust for Life|Lust for Life]]*. I 2004 rangerte *[[Rolling Stone]]* songen på 147. plass på lista si over dei 500 største songane gjennom tidene.

## Musikk
Songen vart skriven av Iggy Pop i lag med David Bowie. Bowie skreiv musikken (skriven på ein ukulele), og Pop teksten. Songen er kjend for trommerytmen i starten (spelt av Hunt Sales). Trommerytmen er sidan imitert i mange andre songar, som «Are You Gonna Be My Girl» av Jet, «Selfish Jean» av Travis, men rytmen til Sales var heller ikkje original, sidan han sjølv lånte den frå «You Can't Hurry Love», gjeven ut i juli 1966 av The Supremes, og «I'm Ready For Love» frå oktober 1966 av Martha and the Vandellas.

I 1977 nådde songen 3. plass i Nederland. Dette førte til at Iggy Pop fekk spele på eit nederlandsk musikkshow, *Toppop*, der han i berr overkropp øydela delar av kulissane (mellom anna nokre potteplanter og noko pappbakgrunnar). Sjølv om mange sjåarar og aviser klaga over dei tilsynelatande skadane, innrømde Toppop seinare at dei kjende til kva Iggy skulle gjere på førehand.

## Opphav
Teksten inneheld fleire referansar til den eksperimentelle romanen til William S. Burroughs, *[[The Ticket That Exploded]]*, mellom anna «Johnny Yen» og «hypnotizing chickens».

I eit intervju i 1995 sa Doors-keyboardist Ray Manzarek og manageren deira Danny Sugerman at opningsteksten var om den avdøde heroinforhandlaren deira, kalla «Gypsy Johnny», som kom til Wonderland Avenue, med heroinen sine og sine «motoriserte dildoar». Sugerman hevda òg at riffet var teken rett frå «Touch Me» av the Doors.

I 1996 fekk songen eit nytt publikum då han vart nytta i starten av filmen *[[Trainspotting]]*. Denne scenen gjorde at UGO inkluderte songen på lista si over dei 11 beste måtane å bruke klassiske rockesongar i film.

Sidan den gong har songen vorte nytta i mange andre filmar og reklamar, stundom med endringar i teksten. At songen vart nytta i kommersielle samanhengar vart omtalt satirisk i avisa *[[The Onion]]* i artikkelen «Song om heroin nytta i bankreklame».

Den instrumentale opninga vert nytta som kjenningsmelodi til radioprogrammet The Jim Rome Show.

## Andre versjonar
*Bruce Willis spelte songen for filmmusikken til *[[Rugrats Go Wild]]*. 
*Tom Jones spelte songen i 1999 for albumet hans *[[Reload]]*.
*Mötley Crüe spelte songen i 1997 på B-sida til «Afraid».
*Kay Hanley spelte songen for filmmusikken til *[[filmen Just Like Heaven|Just Like Heaven]]*.

## Kjelder

**Denne artikkelen bygger på «[[:en:Lust for Life (song)|Lust for Life (song)]]» frå ,  den 16. oktober 2011.* 
*** oppgav desse kjeldene:*
Saanen

**Saanen** (fransk *Gessenay*) er ein kommune i kantonen Bern i Sveits.  Kommunen har  innbyggjarar () og eit areal på . Kommunesenteret ligg 1014 meter over havet. Han er hovudstad i Obersimmental-Saanen.

Kommunen ligg i øvre Sarinedalen. Han består av det økonomiske senteret og setet i distriktet, landsbyen Saanen i tillegg til landsbyane Gstaad, Abländschen, Bissen, Ebnit, Gruben, Grund, Kalberhöni, Saanen, Saanenmöser, Schönried, og Turbach.

Saanen grensar i vest til kantonen Vaud, og i nord til kantonen Fribourg.

Skirennaren Michael von Grünigen er frå landsbyen Schönried i Saanen.

## Kjelder


**Denne artikkelen bygger på «[[:de:Saanen|Saanen]]» frå ,  den 16. oktober 2011.*  


## Bakgrunnsstoff

*
Lenk im Simmental

**Lenk im Simmental** (eller berre  **Lenk**) er ein kommune i distriktet Obersimmental-Saanen i kantonen Bern i Sveits.  Kommunen har  innbyggjarar () og eit areal på . Kommunesenteret ligg 1068 meter over havet.

Han ligg i Simmentaldalen i Berner Oberland. Lenk ligg 80 km frå Bern og 100 km frå Montreux.

Lenk er den høgastliggande kommunen i Simmental. Det er mange høge fjell i kommunen. Det høgaste er Wildstrubel (3243 moh). 

## Bakgrunnsstoff
*
*Turisme nettside of the region (tysk)
*Live pictures from Lenk (tysk)
*Aerial views of Lenk (tysk)

## Kjelder

**Denne artikkelen bygger på «[[:en:Lenk im Simmental|Lenk im Simmental]]» frå ,  den 25. mars 2012.*
Jørgen B. Faye

**Jørgen Breder Faye** () var ein norsk handelsmann og politikar.

Faye arbeidde som handelsmann på Bryggen i Bergen til han i 1856 blei oppnemnt som direktør i den nyleg oppretta Bergen Privatbank, ei stilling han hadde til 1903. Han sat i Bergens byråd i mange år og var ordførar i 1862. Han sat tre periodar i Stortinget; 1856-58, 1865-67 og 1868-71.
## Utmerkingar
Faye vart riddar av St. Olavs Orden i 1857, i 1891 fekk han kommandørkorset og i 1895 blei han kommandør av 1. klasse. Han var òg riddar av Nordstjerneordenen.

## Referansar

## Bakgrunnsstoff
*
*
Lynghogtunnelen

**Lynghogtunnelen** er ein vegtunnel i Askvoll i Vestland. Tunnelen vart opna i 1946 og er 20 meter lang. Han er den kortaste vegtunnelen i Sogn og Fjordane. 

## Kjelder

* Vegar i Askvoll
The Passenger

«**The Passenger**» er ein song av Iggy Pop og Ricky Gardiner, innspelt og gjeven ut av Iggy Pop på *[[albumet Lust for Life|Lust for Life]]* i 1977. Han vart òg gjeven ut som B-sida til den einaste singelen frå albumet, «Success».

Teksten, visstnok skriven av Iggy Pop ombord Berlin S-Bahn, er tolka som å omfatte den nomadiske anda til punk-utskota. Gitaristen Ricky Gardiner skreiv musikken. Songen har eit minneverdig gitarriff og refreng, der David Bowie syng korvokal. 

## I media

Songen er nytta i filmen *Radiofreccia*, filmen *[[Waking Life]]*, fjernsynsshowet *[[30 Days]]*, filmen *[[Jarhead]]* videospelet *[[Mat Hoffman's Pro BMX 2]]*., filmen *[[Up in the Air]]* og filmen *[[The Weather Man]]*. Songen er òg nytta i mange reklamefilmar. 

Albumet vart òg omtalt i boka *The [[Pitchfork Media]] 500: Our Guide to the Greatest Songs from Punk to the Present* som kom ut i 2008.

## Andre versjonar
*1987 Siouxsie and the Banshees på albumet *[[Through the Looking Glass av Siouxsie and the Banshees|Through the Looking Glass]]*
*1989 Pidżama Porno med polsk tekst, kalla «Pasażer».
*1991 Det brasilske bandet Capital Inicial spelte inn ein portugisisk versjon av songen.
*1994 Kult
*1994-5 Deborah Harry spelte han mange gonge runder Debravation-turneen hennar. 
*1995 Phil Shöenfelt i samarbeid med det tsjekkiske bandet Tichá Dohoda. 
*1995 Michael Hutchence frå INXS på *[[Batman Forever]]*-albumet. 
*1996 Die Toten Hosen, på konsertalbumet *[[Im Auftrag des Herrn]]*
*1996 Big Cyc
*1996 Vlado Kreslin
*1998 R.E.M. song songen på fjernsynsprogrammet *[[Later with Jools Holland]]*
*2006 MC Lars nytta ein sample frå «The Passenger» på sin eigen «Download This Song». 
*Lunachicks 
*2006 Den belgiske gruppa Absynthe Minded 
*Bauhaus spelte ofte songen på konsertane sine. 
*2009 DJ Gollum, remixa songen. 
*2011 Kid Loco på album *[[Confessions Of A Belladonna Eater]]*.

## Kjelder

**Denne artikkelen bygger på «[[:en:The Passenger (song)|The Passenger (song)]]» frå ,  den 17. oktober 2011.* 
*** oppgav desse kjeldene:*
TV Eye Live 1977

***TV Eye Live 1977*** eller berre ***TV Eye*** er eit konsertalbum av Iggy Pop som kom ut i 1978. Iggy tok imot eit forskot på $90&nbsp;000 frå RCA Records for å gjere ferdig kontrakten sin med eit konsertalbum. I følgje allmusic.com vart albumet samla saman frå opptak frå miksepulten. Iggy Pop handsama dei i eit tysk studio, raskt og billig for kring $5&nbsp;000. Albumet inneheld opptak frå konsertar i The Agora i Cleveland den 21. og 22. mars 1977; The Aragon i Chicago den 28. mars 1977 og The Uptown Theater i Kansas City den 26. oktober 1977.

Albumet er kjend for at David Bowie spelar tangentinstrument og syng korvokal for utvalde spor og for den heller knusande bass og trommelyden.

## Innhald

## Medverkande
* Iggy Pop: vokal
* David Bowie: piano (på spor 1, 2, 6 & 8)
* Ricky Gardiner: gitar (på spor 1, 2, 6 & 8)
* Stacey Heydon: gitar (på spor 3, 4, 5 & 7)
* Scott Thurston: gitar, piano, munnspel, synthesizer (på spor 3, 4, 5 & 7)
* Tony Sales: bass
* Hunt Sales: trommer

## Kjelder

**Denne artikkelen bygger på «[[:en:TV Eye Live 1977|TV Eye Live 1977]]» frå ,  den 17. oktober 2011.* 
*** oppgav desse kjeldene:*
Bergsdalen

**Bergsdalen** er ein 25 kilometer lang fjelldal i Vaksdal kommune. Han har cirka 70 innbyggjarar og i tillegg fleire fritidsbustader.
Puslespel

**Puslespel** (av engelsk *[jigsaw] puzzle*, 'gåte, problem') er eit leketøy, spel eller fritidssyssel der ein set saman mindre bitar til eit bilete. Som oftast er det tale om flate bitar som skal bli til eit flatt bilete, men det finst også tredimensjonale puslespel som kan ta ulike former.

I vidare tyding kan ein også kalla oppgåver, gåter eller problem «puslespel» der ein må setja saman bitar av informasjon for å finna svaret.

## Sjå òg
* Rubiks kube
* Megaminx
* Bedlams kube
* Sudoku
* Labyrint
* Kryssord

## Bakgrunnsstoff

## Kjelder

**Denne artikkelen bygger på «[[:nb:Puslespill|Puslespill]]» frå ,  den 16. oktober 2011.*
Château-d’Œx

**Château-d'Œx** er ein kommune i distriktet Riviera-Pays-d'Enhaut i kantonen Vaud i Sveits.  Kommunen har  innbyggjarar () og eit areal på . Kommunesenteret ligg 958 meter over havet. 

Kommunen er den største i utstrekning I kantonen. Han ligg i den øvre Saanedalen. Kommunen grensar i nord mot kantonen Fribourg og i søraust mot kantonen Bern.

Skirennaren Madeleine Berthod er frå Château-d’Œx.

## Kjelder

**Denne artikkelen bygger på «[[:en:Château-d'Œx|Château-d'Œx]]» frå ,  den 16. oktober 2011.*  
 

## Bakgrunnsstoff
*
*
* Château-d'Œx & Pays-d'Enhaut turistkontor.
Sennepslekta

**Sennepslekta (''Sinapis'')** er ei slekt i krossblomfamilien. Slekta er utbreidd i Nord-Afrika, Vest-Asia (til og med Pakistan), Kaukasus og Europa. Dei er oftast eittårige, eller meir sjeldan fleirårige, urteaktige plantar med ein opprett, buska vekst.  Blada er skruestilte, heile eller samansette med bukta til fjørsnittdelt rand. Blomstrane er samla i lause, opprette standar på enden av kvar stengelforgreining. Dei einskilde blomstrane er regelmessige og firetalige med gule kronblad. Fruktene er skulper som opnast med to klappar og inneheld to til tjue frø. Frøa er oljehaldige og beheld spireevna særs lenge (meir enn 40 år).

## Mat

Av frøa på somme artar blir det laga ein kryddersaus, kjent som sennep. Sjølv om desse vekstane stammar frå middelhavslanda, blir dei dyrka i andre europeiske land, mellom anna i Sverige, og i USA og Canada.

Blada blir i mange kulturar nytta i matlaging, mellom anna innan indisk matlaging.

Det er ein av variantane av «horta» eller grønt kjent som «vrouves» i gresk kjøkken, kokt og servert med olivenolje og sitron.

## Artar
* *[[Sinapis alba]]* (kvitsennep)
* *[[Sinapis arvensis]]* (åkersennep)
* *[[Sinapis flexuosa]]*
* *[[Sinapis pubescens]]*

Svartsennep og sareptasennep er ikkje *Sinapis*-artar, men høyrer til kålslekta (*Brassica*) og har dei vitskaplege namna *Brassica nigra* respektivt *Brassica juncea*.

## Bakgrunnsstoff
*Den virtuella floran - Senaper
*Funet: Sinapit (''Sinapis'')
*United States Department of Agriculture (USDA): Sinapis
*Flora of China: Sinapis
* Germplasm Resources Information Network - (GRIN) Online Database.
Reichenbach im Kandertal

**Reichenbach im Kandertal** er ein kommune i distriktet Frutigen-Niedersimmental i kantonen Bern i Sveits.  Kommunen har  innbyggjarar () og eit areal på . Kommunesenteret ligg 700 meter over havet. Fjellet Blüemlisalp ligg sør i kommunen, på grensa til grannekommunen Kandersteg.

Kommunen omfattar åtte landsbyar og grender. I ein av desse, Kiental, møttest Sosialistinternasjonalen til si 2. konferanse i april 1916. Vladimir Lenin var ein av deltakarane på konferansen.

## Kjelder

**Denne artikkelen bygger på «[[:de:Reichenbach im Kandertal|Reichenbach im Kandertal]]» frå ,  den 17. oktober 2011.*  
 

## Bakgrunnsstoff
* Reichenbach im Kandertal si offisielle webside
New Values

***New Values*** er det fjerde studioalbumet til Iggy Pop og det første sidan The Stooges sitt *[[Fun House]]* og *[[Kill City]]* der David Bowie ikkje var involvert. Albumet kom ut i april 1979 og var det første albumet til Pop på Arista og det første samarbeidet til Pop og James Williamson sidan *[[Kill City]]*. 

## Bakgrunn
Albumet førte Pop og Williamson saman ned multi-instrumentalisten Scott Thurston att, som hadde spelt piano på konsertane til The Stooges på *[[Metallic K.O.]]* og på *Kill City*. 

## Innspeling og utgjeving
Williamson spelte gitar på «Don't Look Down», men Scott Thurston spelte gitar på resten av songane medan Williamson konsentrerte seg om produksjonen. Ein av songane var skriven av Pop og Williamson, medan fem songar var skriven av Pop og Thurston.

*New Values* kom ut i april 1979 på selskapet Arista. Sjølv om det fekk god kritikk, selde dårleg og nådde berre 180. plassen på *[[magasinet Billboard|Billboard]]* Top 200-lista.

Det vart laga videoar for «I'm Bored» og «Five Foot One». 
	
## Mottaking

*New Values* er nokså kritikarrost. Då albumet kom ut skreiv Paul Morley i *[[NME]]* at *New Values* «heilt klart syner Osterberg som tenkjaren og Iggy som artisten, og forholdet er både positivt og stolt.»

Charlotte Robinson i *[[PopMatters]]* skreiv at albumet «balanserer forsiktig mellom det tøffe og vare, opprør og tilfredsstilling, oppriktigheit og humor, skråskikre rop og nyansert balldesynging ... det gjer albumet til ein vinnar».

## Ettermæle

David Bowie spelte seinare inn songen «Don't Look Down» for albumet sitt *[[Tonight av David Bowie|Tonight]]* (1984) og nytta denne som opning og avslutning for kortfilmen *[[Jazzin' for Blue Jean]]*.

Frontmannen i Pixies, Frank Black siterte *New Values* som eit av favorittalbuma hans.

«The Endless Sea» vart spelt av det australske psykedelisk rockebandet The Church i 1999 på albumet *[[A Box of Birds]]*.

## Innhald

## Medverkande
* Iggy Pop – vokal
* Scott Thurston – gitar, harpe, klaverinstrument, synthesizer, vokal, blåsararrangement
* Klaus Krüger – trommer
* Jackie Clark – bass
* John Harden – blåsarar
* David Brock – strykarar, strykararrangement
* Earl Shackelford – korvokal
* The Alfono Sisters (Anna og Mary) – korvokal på «Don't Look Down» og «Angel»
* James Williamson – gitar, blåsar- og strykararrangement, produsent, miksing
;Teknisk
* Lloyd Malan – produsentassistent
* Peter Haden – lydteknikar, miksing
* Paul Henry – design og kunstnarisk leiar
* Trevor Rogers – fotografi
* Graphyk – grafikk

## Kjelder

**Denne artikkelen bygger på «[[:en:New Values|New Values]]» frå ,  den 17. oktober 2011.* 
*** oppgav desse kjeldene:*


## Bakgrunnsstoff

*
Kandersteg

**Kandersteg** er ein kommune i distriktet Frutigen-Niedersimmental i kantonen Bern i Sveits.  Kommunen har  innbyggjarar () og eit areal på . Kommunesenteret ligg 1174 meter over havet. Han ligg langs dalen til elva Kander, vest for Jungfrau-massivet. Han er kjend for det spektakulære fjellandskapet  og turisme er ein viktig del av økonomien. 

Kandersteg ligg på nordsida av Bern-Alpane ved foten av Lötschen- og Gemmipasset.  Landsbyen ligg i øvre Kanderdalen. i kommunen ligg Gasterndalen (øvre Kanderdalen) og Oeschinensee. Han omfattar landsbyane Kandersteg og Gastern.

Kandersteg er omgjeven av høge fjell. Balmhorn (3698 moh), ved grensa til kantonen Valais i sør er den høgaste i dalen. 

Den største innsjøen i dalen er Oeschinensee.  Øvst i dalen ligg Kanderbreen, kjelda til elva Kander. 

Delar av kommunen ligg innanfor Jungfrau-Aletsch verneområde, ein verdsarvstad sidan 2001. 

## Kjelder

**Denne artikkelen bygger på «[[:en:Kandersteg|Kandersteg]]» frå ,  den 25. mars 2012.*  
 

## Bakgrunnsstoff
* Landsbyen Kandersteg
Ace of Base

**Ace of Base** er ei svensk pop/dance-gruppe som hadde si storheitstid på nittitalet med hitar som «All That She Wants», «The Sign» og «Cruel Summer». 

## Bandhistorie

Ace of Base vart starta opp i Göteborg i 1987 av syskena Malin «Linn» Berggren, Jenny Berggren, Jonas «Joker» Berggren og venen Ulf «Buddha» Ekberg. Tidlegare hadde Malin og Jenny vore med i eit band saman med Niklas Tränk og Johnny Lindén. Bandet hadde hatt diverse namn, som *Tech-Noir*, *Kalinin Prospect* og *CAD*, men den nye kvartetten slo seg til ro med *Ace of Base* i 1990. Det fyrste Ace of Base gav ut, var ein demo med danske Mega Records våren 1992. Frontfigurane og hovudvokalistane i gruppa var systrene Malin og Jenny Berggren.

Ace of Base platedebuterte tidleg i 1993 med *Happy Nation/ The Sign* på eit stort, internasjonalt plateselskap; Warner Bros. Records. Plata inneheldt mange av hitane deira, som «Happy Nation», «All That She Wants», «The Sign» og «Wheel of Fortune». Albumet skulle bli den største suksessen til dance-gruppa; ingen av dei andre platene deira har selt så godt som *Happy Nation/ The Sign*. Debutalbumet selde ifylgje engelsk wikipedia over 21 millionar plater verda rundt, noko som har gjeve dei ein plass i Guinness Rekordbok for det mestseljande debutalbumet nokonsinne. Musikken til Ace of Base kom høgt på hitlistene i svært mange land, også USA.

Oppfylgjarplata, *The Bridge* kom seint i 1995 på det nye plateselskapet Arista Records. Med om lag fem millionar selde eksemplar verda over vart ikkje suksessen vart ikkje like stor, men singlane *Beautiful Life* og *Never Gonna Say I'm Sorry* vart også internasjonale hits. I 1998 kom studioplate nummer tre: *Flowers/ Cruel Summer*, som selde 3 millionar eksemplar. Den mest kjende singelen frå denne plata er kanhenda coverlåta *Cruel Summer*, som fyrst vart kjend med britiske Bananarama. Plata inneheld også songen *Cecilia* som er inspirert av Cecilia av Simon & Garfunkel.

Etter den tredje plata avtok suksessen til Ace of Base. Nittitalet sin musikk gjekk over i totusentalet, og Ace of Base gav ut si fyrste samleplate i 1999. Fram til i dag har dei gjeve ut seks av desse, men også to nye studioplater som har fått moderate salstal. Studioalbumet *Da Capo* kom ut i 2002, men inneheldt singelen *Beautiful Morning* som også vart populær i Noreg. I dag er gruppa framleis aktiv, men med nytt mannskap. Malin og Jenny Berggren har slutta, medan Clara Hagman og Julia Williamson er med som nye vokalistar. Albumet *The Golden Ratio* frå 2010 er gjeve ut med denne besetninga.

## Studioalbuma til Ace of Base

* *Happy Nation/ The Sign* (1993)
* *The Bridge* (1995)
* *Flowers/ Cruel Summer* (1998)
* *Da Capo* (2002)
* *The Golden Ratio* (2010)

## Kjelder

 
**Denne artikkelen byggjer på «[[:en:Ace of Base|Ace of Base]]» frå ,  den 17. oktober 2011.* 
**Denne artikkelen byggjer på «[[:sv:Ace of Base|Ace of Base]]» frå ,  den 17. oktober 2011.*  
***Denne artikkelen byggjer på «[[:en:Ace of Base discography|Ace of Base discography]]» frå ,  den 17. oktober 2011.* 
 

## Bakgrunnsstoff